CELEX: 62019TN0539
Language: fi
Date: 2019-07-30 00:00:00
Title: asia T-539/19: Kanne 30.7.2019 — Les Mousquetaires ja ITM Entreprises v. komissio

30.9.2019   
            
            
               FI
            
            
               Euroopan unionin virallinen lehti
            
            
               C 328/67
            
         
      Kanne 30.7.2019 — Les Mousquetaires ja ITM Entreprises v. komissio
      (asia T-539/19)
      (2019/C 328/75)
      Oikeudenkäyntikieli: ranska
      
         Asianosaiset
      
      
         Kantajat: Les Mousquetaires (Pariisi, Ranska) ja ITM Entreprises (Pariisi) (edustajat: asianajajat N. Jalabert-Doury, K. Mebarek ja B. Chemama)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  määräämään, että käsiteltävä asia ja asia T-255/17 yhdistetään
               
            
                  —
               
               
                  hyväksymään asetuksen N:o 1/2003 20 artiklan 4 kohdan lainvastaisuusväitteen, koska siinä ei tarjota (ihmisoikeuksien ja perusvapauksien suojaamiseksi annetun yleissopimuksen) 6 artiklan 1 kappaleen, 8 ja 13 artiklan sekä (Euroopan unionin perusoikeuskirjan) 7 ja 47 artiklan mukaisesti tehokasta oikeussuojakeinoa, kun on kyse tarkastuspäätösten täytäntöönpanon edellytyksistä
               
            
                  —
               
               
                  kumoamaan 13.5.2019 annetun päätöksen AT.40466 — Tute 1, jossa Les Mousquetaires S.A.S. ja kaikki sen tytäryhtiöt velvoitetaan suostumaan tarkastukseen 16.12.2002 annetun neuvoston asetuksen (EY) N:o 1/2003 20 artiklan 4 kohdan nojalla
               
            
                  —
               
               
                  kumoamaan päätökset evätä kantajilta näille unionin oikeudessa taattu suoja
               
            
                  —
               
               
                  kumoamaan komission antaman ja kantajille 18.6.2019 tiedoksi annetun päätöksen, jolla niiltä evätään ilman perusteltua syytä oikeus tehokkaaseen oikeussuojaan, kun on kyse tiedoista, joita on tutkittu jatkuvan tarkastuksen yhteydessä
               
            
                  —
               
               
                  velvoittamaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahdeksaan kanneperusteeseen.
      
                  1)
               
               
                  Ensimmäinen kanneperuste, joka perustuu perusoikeuksien loukkaamiseen, kotirauhaa koskevan oikeuden loukkaamiseen ja tehokasta oikeussuojaa koskevan oikeuden loukkaamiseen, koska tehokasta oikeussuojakeinoa tarkastuspäätösten täytäntöönpanon edellytysten osalta ei ole.
               
            
                  2)
               
               
                  Toinen kanneperuste, joka perustuu perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen N:o 1/2003 (EYVL 2003, L 1, s. 1) 20 artiklan 4 kohdan rikkomiseen ja perusoikeuksien loukkaamiseen, koska tarkastuspäätös on perusteltu puutteellisesti, minkä vuoksi kantajilta on evätty tässä yhteydessä edellytetyt perustavanlaatuiset takeet.
               
            
                  3)
               
               
                  Kolmas kanneperuste, joka perustuu asetuksen N:o 1/2003 20 artiklan 4 kohdan rikkomiseen ja perusoikeuksien loukkaamiseen, koska komissiolla ei ollut käytössään minkäänlaisia riidanalaista päätöstä oikeuttavia seikkoja.
               
            
                  4)
               
               
                  Neljäs kanneperuste, joka perustuu harkintavallan väärinkäyttöön, asetuksen N:o 1/2003 20 artiklan 4 kohdan rikkomiseen ja perusoikeuksien loukkaamiseen, koska tarkastuspäätös ei näin ollen perustu puolueettomaan tutkimukseen vaan vaikuttaa päinvastoin selvästi toimelta, joka on toteutettu muussa kuin väitetyssä tarkoituksessa.
               
            
                  5)
               
               
                  Viides kanneperuste, joka perustuu asetuksen N:o 1/2003 20 artiklan 3 ja 4 kohdan sekä 21 artiklan rikkomiseen ja perusoikeuksien loukkaamiseen, koska kantajilta evättiin muut perustavanlaatuiset takeet, joita on pätemättömyyden uhalla noudatettava.
               
            
                  6)
               
               
                  Kuudes kanneperuste, joka perustuu ilmeiseen arviointivirheeseen ja suhteellisuusperiaatteen loukkaamiseen, kun on kyse tavasta, jolla komissio päätti tarkastuksen ja jatkuvan tarkastuksen sopivuudesta, kestosta ja laajuudesta.
               
            
                  7)
               
               
                  Seitsemäs kanneperuste, joka perustuu perusoikeuksien loukkaamiseen, koska päätöksessä kieltäydytään varmistamasta tiettyjen asiakirjojen, joiden osalta kantajat olivat pyytäneet unionin oikeuden suojaa, asianmukaista suojaa.
               
            
                  8)
               
               
                  Kahdeksas kanneperuste, joka perustuu perusoikeuksien loukkaamiseen, koska kantajilta evättiin ilman perusteltua syytä oikeus esittää unionin tuomioistuimille sinetöityjen tietojen tutkimisen lykkäämistä siihen saakka, kunnes käsiteltävänä oleva kanne on ratkaistu, koskeva hakemus.